Cytûn

**Cytûn** (Eglwysi Ynghyd yng Nghymru) yw'r corff ymbarél ar gyfer prif enwadau Cristnogol Cymru.

## Hanes 
Ffurfiwyd Cytûn yn 1990 yn dilyn Cynhadledd Swanwick yn 1988. Yn y gynhadledd hon fe gytunodd prif eglwysi gwledydd Prydain ac Iwerddon ar y pryd i ffurfio offeryn ecwmenaidd newydd ymhob un o'r pedair gwlad (Cymru, Lloegr, yr Alban a'r Iwerddon), a hefyd offeryn ar wahân i gwmpasu'r pedair cenedl. Pwysleisiwyd mai 'offeryn' i'r aelod eglwysi gydweithio fyddai'r rhain yn hytrach na 'Chyngor Eglwysig' fyddai'n gallu gweithredu yn ei awdurdod ei hun, fel yr hen Gyngor Eglwysi Cymru (1956-1990). Roedd y newid hwn yn rheidrwydd er mwyn croesawu'r Eglwys Gatholig Rufeinig a hefyd rhai enwadau o'r traddodiad Pentecostaidd yn aelodau.

O'r cychwyn fe fu Cytûn yn gweithio'n arbennig mewn dau faes, sef materion cyhoeddus a chyd-berthynas yr eglwysi eu hunain. Yn yr 21ain ganrif fe ychwanegwyd trydydd maes, sef cyd-lynu presenoldeb yr aelod eglwysi a mudiadau ar feysydd Eisteddfod Genedlaethol yr Urdd, Sioe Frenhinol Cymru ac Eisteddfod Genedlaethol Cymru. Mae Cytûn hefyd yn darparu ysgrifenyddiaeth ar gyfer Cyngor Rhyng-ffydd Cymru, ac yn cyd-lynu cynrychiolaeth yr holl grefyddau ar Fforwm Cymunedau Ffydd Cymru a Chyngor Partneriaeth y Trydydd Sector.

## Aelodau 
Mae yna 14 o enwadau yn gyflawn aelodau, sef:

Undeb Bedyddwyr Cymru

Cymanfa Bedyddwyr De Cymru

Yr Eglwys Fethodistaidd

Yr Eglwys yng Nghymru

Yr Eglwys Lutheraidd Almaeneg ei Hiaith

Byddin yr Iachawdwriaeth

Yr Eglwys Ddiwygiedig Unedig

Yr Eglwys Gatholig Rufeinig

Undeb yr Annibynwyr Cymraeg

Y Gynghrair Gynulleidfaol

Eglwys Bresbyteraidd Cymru

Eglwys Uniongred yr India

The Church of Pentecost - UK (adran Caerdydd)

Cymdeithas y Cyfeillion (Crynwyr)

Mae pedwar enwad arall yn aelodau 'Categori B', hynny yw yn arddel cysylltiad â Cytûn heb ddymuno bod yn aelodau cyflawn:

Eglwys Adfentiaid y Seithfed Dydd yng Nghymru

Eglwys Bresbyteraidd De Corea yng Nghymru (heb wefan)

Eglwys Uniongred Ethiopia

Mae yna nifer o fudiadau Cristnogol eraill sy'n gweithio yng Nghymru hefyd yn aelodau 'Categori B'.

Comisiwn yr Eglwysi Cyfamodol yng Nghymru - sef pump o aelod eglwysi Cytûn sydd wedi ymrwymo i geisio undod llawnach

Cyngor Eglwysi Rhyddion Cymru - sef naw o aelod eglwysi Cytûn o'r traddodiad Anghydffurfiol

Cymorth Cristnogol

Cymdeithas Dai Aelwyd

Drwy'r To

Cymdeithas y Plant

Cyngor Ysgolion Sul Cymru

CACEC (Y Ganolfan Addysg Gristnogol i Oedolion)

Embrace the Middle East

Housing Justice

Safer Families for Children

Siop Lyfrau Eglwysi Ynghyd, Caerdydd

A Rocha (EglwysEcolegol)

Y Stafell Fyw

Mae'r enwadau sy'n gyflawn aelodau yn llywio polisi a gwaith Cytûn yn y meysydd hynny lle maent am gydweithio ac yn ethol Ymddiriedolwyr Elusennol Cytûn. Mae gan bob enwad a mudiad sy'n aelod Categori A neu Gategori B ran yn y gwaith drwy'r Grŵp Galluogi sy'n cyfarfod dwywaith y flwyddyn.

## Staff 
Mae gan Cytûn bedwar aelod o staff, ynghyd ag un aelod o staff enwadol a secondir i Cytûn am rai oriau bob mis.

Prif Weithredwr - y Parch. Ganon Aled Edwards

Hwylusydd Ffydd, Trefn a Thystiolaeth - i'w benodi

Swyddog Polisi'r Cynulliad Cenedlaethol - y Parch. Gethin Rhys

Rheolydd Swyddfa a Chynorthwy-ydd Personol y Prif Weithredwr - Mrs Sasha Perriam

Swyddog wedi'i secondio gan yr Eglwys Ddiwygiedig Unedig - y Parch. Sally Thomas